|  |  |
| --- | --- |
|  | P O N U D I T E L J IDomovi zdravljaPoliklinikePrivatni zdravstveni radniciProvoditelji fizikalne terapije u kući bolesnika |

Poštovani,

Obavještavamo Vas da je dana 12. lipnja 2017. godine raspisan Natječaj za sklapanje ugovora o provođenju specijalističko-konzilijarne i dijagnostičke zdravstvene zaštite iz obveznog zdravstvenog osiguranja za potrebe popune Mreže javne zdravstvene službe (u daljnjem tekstu: Natječaj).

Prijava na Natječaj provoditi će se putem ePonude te dostavom elektronski ispunjene ponudbene podloge u papiru te na elektroničkom mediju (CD/DVD/USB stick), a koju ćete preuzeti s web stranice Hrvatskog zavoda za zdravstveno osiguranje (u daljnjem tekstu: Zavod). Ponudbena dokumentacija se sastoji od:

1. Popunjene Ponude u formi tablice (SKZZ\_Ponuda za popunu mreže 2017.xls) (predana u elektronskom i papirnatom obliku)

2. Preslike Rješenja Ministarstva zdravstva o odobrenju za rad ustanove/privatne prakse

3. Preslike upisa u sudski registar Trgovačkog suda (za zdravstvene ustanove)

4. Preslike Ugovora o radu zdravstvenih radnika/Ugovora o poslovno-tehničkoj suradnji

5. Preslike odobrenja za samostalan rad zdravstvenih radnika od strane mjerodavne Komore (licenca) – molimo spojiti uz ugovor o radu za svakog djelatnika

6. Potvrda nadležne Porezne uprave o stanju poreznog duga (na dan traženja, ne stariji od 30 dana) – izvornik

Molimo da uz podloge obavezno dostavite svu traženu dokumentaciju neovisno o tome da li ste je dostavili uz ponudbenu dokumentaciju za proteklo ugovorno razdoblje.

Kompletiranu dokumentaciju potrebno je dostaviti na adresu Hrvatski zavod za zdravstveno osiguranje, Direkcija, Margaretska 3, Zagreb, s naznakom:

"Natječaj za provođenje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_za 2017. godinu.“

 (navesti djelatnost)

Ponude je potrebno dostaviti isključivo na originalnim podlogama Zavoda predviđenim za Natječaj, iz razloga što će se razmatrati samo ponude zaprimljene do dana naznačenog u Natječaju uz ispravno popunjenu ponudbenu dokumentaciju s propisanim prilozima.

Nastavno u ovom dokumentu nalaze se upute za popunjavanje ponudbenih podloga i priloga uz podloge.

Popis DTP postupaka dostupan je u ePonudi te u excel formatu u prilogu ponudbene dokumentacije.

Zahtjev za pristup ePonudi je potrebno dostaviti u pisanom obliku na adresu elektroničke pošte ugovaranje@hzzo.hr. Isti mora sadržavati podatke o ovlaštenoj osobi koja će popunjavati ePonudu: ime, prezime i adresu elektronske pošte te biti ovjerena potpisom ravnatelja zdravstvene ustanove/ nositelja privatne prakse.

Na adresu elektroničke pošte ugovaranje@hzzo.hr nam možete dostavljati sva Vaša pitanja vezana uz potrebna pojašnjenja glede ponude kao i tehnička pitanja.

**Uputa za popunjavanje** **Ponude**

U skladu s dosadašnjim pravilima popunjavanja ePonude ističemo sljedeće:

1. Nositelj SKZZ ordinacije može biti samo specijalist određene specijalnosti pa tako i u Ponudi SKZZ radilište ne može raditi bez nositelja odgovarajuće specijalnosti.

2. Radno vrijeme radilišta treba biti usklađeno sa satnicom rada specijaliste na tom radilištu.

3. Sestra je dio tima te kao takva mora biti upisana u radilište.

4. U djelatnosti ambulantna fizikalna terapija (2050300) moguće je prijaviti samo fizioterapeute, radne terapeute i sl. (molimo da ne prijavljujete doktore specijaliste).

5. Ustanove za zdravstvenu njegu kao i privatne prakse fizikalne terapije popunjavaju

ePonudu za provođenje fizikalne terapije u kući bolesnika na način da kreiraju samo jedno radilište po županiji rada u koje će upisati sve fizioterapeute koji rade u toj županiji.

U tom radilištu unose se isključivo postupci pod šiframa: FT017 i FT027.

Za određene DTP definiran je obavezan unos opreme te je potrebno u popis opreme zdravstvene ustanove unijeti podatke o opremi. Ukoliko se na pojedinom radilištu za određeni postupak koristi više uređaja, sve ih je potrebno navesti u ponudi. Detaljne upute kako unijeti popunjavati web aplikaciju ePonude te kako unijeti opremu u aplikaciju možete naći u dokumentu ePonude\_Upute za korištenje.pdf.

Važno je naglasiti da se podaci, koji su do sada unašani u ponudu za potrebe definiranja tipa radilišta, vrste djelatnosti, radnog vremena radilišta i zdravstvenih radnika na radilištima, i nadalje definiraju na tjednoj razini dok se podaci vezani uz navedene popise zdravstvenih usluga (DTP) unose na mjesečnoj razini, dakle upisuje se mjesečna količina usluge.

Slijedom navedenog, molimo da u ePonudu unesete broj zdravstvenih usluga koje Vaša Ustanova može odraditi odnosno želi provoditi na teret sredstava obveznog zdravstvenog osiguranja u sklopu specijalističko-konzilijarne zdravstvene zaštite kao i da prijavite opremu za provođenje ponuđene usluge kada to ePonuda zahtijeva.

Napominjemo da ePonudu popunite do 20. lipnja 2017. godine, kako bi je djelatnici Zavoda mogli pregledati te Vam dati možebitne naputke za ispravak iste.

Molimo da pri popunjavanju ponudbene dokumentacije obratite pozornost na sljedeće:

1. *Dokument pod nazivom* ***SKZZ\_Ponuda za popunu mreže 2017.xls*** je obrazac osnovnih podataka o zdravstvenoj ustanovi koja podnosi ponudu na Natječaj te predstavlja prvu stranicu ponude.
* podloga sadrži osnovne podatke o ponuditelju te popis priloga. Mora biti ovjerena žigom ponuditelja i potpisom ravnatelja ili nositelja privatne prakse, uz napomenu da je obavezan dokument za sve ponuditelje
* ponudu ovjerava i potpisuje za zdravstvenu ustanovu ravnatelj, a za privatnu praksu nositelj privatne prakse
1. *Dokument pod nazivom* ***SKZZ\_djelatnosti za popunu mreže 2017.xls*** je ponuda na Natječaj te se sastoji od 3 lista:
* prvi list sadrži podatke o ukupnom radnom vremenu pojedinih ordinacija i dijagnostičkih jedinica (po lokacijama), kao i o radnicima koji u njima rade.

Posebno treba obratiti pozornost da se svaka djelatnost popunjava u zasebnom retku, odnosno, ukoliko se pojedine ordinacije unutar iste djelatnosti nalaze na različitim lokacijama (gradovima, organizacijskim jedinicama doma zdravlja/poliklinike) ili rade različitu dijagnostiku (npr. radiologija – RTG i UZV), tada je potrebno podatke za svaku lokaciju (odnosno vrstu dijagnostike) popuniti u novom retku. Podatke za ordinacije iste djelatnosti na jednoj lokaciji potrebno je unijeti sumarno. U tablici su pobrojane sve šifre i nazivi djelatnosti (stupac 1 i 2) u kojima se pružaju usluge. Potrebno je za svaku lokaciju zasebno (ukoliko se pojedina djelatnost odvija na više lokacija) unijeti ukupan broj radnih sati tjedno (stupac 3) i lokaciju ordinacije (stupac 4)

* u stupce 5-13 unose se podaci o ponuđenim zdravstvenim djelatnicima, odnosno ponuđenom timu, i to na način da se tjedno radno vrijeme podijeli s punim tjednim radnim vremenom

Za zdravstvene djelatnike koji rade u punom radnom vremenu od 40 sati tjedno potrebno je upisati 1 u odgovarajući stupac (40/40=1), dok ćete za zdravstvene djelatnike koji su ponuđeni s nepunim radnim vremenom unositi razmjerni dio radnog vremena za koje su ponuđeni na način da se tjedno radno vrijeme radnika podijeli s punim tjednim radnim vremenom od 40 sati (na primjer, ako djelatnik radi 20 sati tjedno razmjerni dio je 0,5 a ukoliko radi 8 sati tjedno upisujete 0,2). Na ovaj način izračunati broj upisuje se u odgovarajuće stupce od 5-13, ovisno o stručnoj spremi. Napominjemo, ne unosite podatke za specijalizante ili zdravstvene djelatnike koji rade kao zamjene

* u stupce 14 i 15 upisuju se šifra i naziv dijagnostičke djelatnosti odnosno subdjelatnosti koja se obavlja u toj ordinaciji. Popis šifri i naziva dijagnostičkih djelatnosti odnosno subdjelatnosti se nalaze u **drugom listu**
* **treći list je** primjer kako treba popunjavati spomenutu podlogu. Posebno napominjemo da će se ponuđena dijagnostika ugovarati samo ako je obavlja specijalist educiran za njeno izvođenje u djelatnosti u kojoj je ponuđena
1. *Dokument pod nazivom* ***Popis zdravstvenih radnika i suradnika u zdravstvu za popunu mreže 2017.xls*** služi za upis podataka o zdravstvenim radnicima te suradnicima u zdravstvu svakog pojedinog specijalističkog tima zdravstvene ustanove. Ovaj dokument popunjavaju **svi** ponuditelji.
* Jedna ustanova mora unijeti sve zdravstvene djelatnike u jednu tablicu uz obavezno istaknutom lokaciju rada ordinacije
* molimo da suradnike u zdravstvu koji nisu zdravstveni radnici grupirate po radnom mjestu kojeg obavljaju, radi naše lakše obrade ponuda (npr. svi logopedi, svi audiorehabilitatori, svi psiholozi itd.)
* zdravstveni radnik se na pojedinoj lokaciji upisuje **samo jednom** na samu djelatnost i to u odgovarajućoj satnici rada na istoj, uz napomenu da se pojedini zdravstveni djelatnik može prikazati u sveukupnoj satnici prema ugovoru o radu maksimalno 40 sati tjedno
* za zdravstvene ustanove koje nude provođenje zdravstvene zaštite na više lokacija (ispostave, podružnice i sl.), molimo da za svaku lokaciju navedete zdravstvene radnike i satnicu rada kojeg obavljaju na toj lokaciji
* podaci u pojedinim stupcima su zaštićeni i moguće je odgovarajući podatak unijeti isključivo iz padajućeg izbornika
* molimo da svi traženi podaci za sve zdravstvene radnike i suradnike u zdravstvu budu upisani na odgovarajući način (tablica definira za koje zdravstvene radnike neki podatak nije obavezan)
* s obzirom da u tablicu nije potrebno upisivati administrativno-tehničko osoblje, nazivi njihovih zvanja nisu predviđeni padajućim nizom
* po završetku ispunjavanja tablice, prije ispisa je OBAVEZNO označiti područje ispisa tj. isprintati samo dio koji ste popunili, budući da osnovna tablica ima preko 500 stranica
* ponudu ovjerava i potpisuje za zdravstvenu ustanovu ravnatelj, a za privatnu praksu nositelj privatne prakse
1. *Dokument pod nazivom* ***Fizikalna u kući za popunu mreže 2017.xls***je obrazac ponude na Natječaj za provođenje fizikalne terapije u kući
* U dokument je potrebno upisati podatke o radnicima te njihovom području rada, uz napomenu da je potrebno prvo navesti fizioterapeute s višom školskom spremom, a potom fizioterapeute srednje stručne spreme.
* Za svakog je izvršitelja **obavezno** navesti na području kojeg doma zdravlja radi ili ukoliko se radi o županijskom domu zdravlja treba navesti ispostavu doma zdravlja, tj. navesti za koje se područje javlja na natječaju.
* Također potrebno je navesti i posebne vještine terapeuta, odnosno posjeduje li zdravstveni radnik stručnu edukaciju za neurorazvojnu terapiju (Bobath, Vojta itd).
1. Dokument pod nazivom ***ePonude\_Upute\_za\_korištenje*** detaljno objašnjava kako popuniti web aplikaciju ePonude te na što je potrebno obratiti pažnju.